Champanhòl

Lo champanhòl (var. champanhòu; autonim: champaignat) es una lenga romanica que fa partida de las lengas d'oïl. Una autra classificacion definís-o coma un dialècte de la lenga francesa. 

Se parla principalament en França, aital coma dins una pichona zona de Belgica (dialècte ardenés de transicion amb lo valon). Es practicament estench dins la totalitat del territòri davant la pression del francés estandard.

 Localizacion 
Se parla concretament en França, en Champanha (region administrativa de Champanha-Ardena, levat de la zona de Givet que parla valon), dins Aisne (Picardia), Sèina e Marna (Illa de França) e Yonne (Borgonha) e dins cinc vilas de Belgica: Membre, Bohan, Bagimont, Pussemange e Sugny.

 Normativizacion 
A pas cap de nòrma generalament acceptada.

 Estatut legal 
Lo champanhòl es reconegut coma lenga regionala endogèna en Belgica, segon un decret de l'executiu de la Comunautat francesa adoptat en 1990. Benefícia, mai que mai per la preséncia als mèdias de comunicacion, de las accions del Burèu de las Lengas Regionalas Endogènas.

En França, benefícia pas de cap de legislacion al nivèl general e la ratificacion de la Carta Europèa de las Lengas Regionalas o Minoritàrias demòra blocada.

 Ligams externes 
 Lou Champaignat 
 Particularitats del dialècte champanhat de Sugny 
 Proprietats del champanhat de las Ardennes 
 Dictionnaire champenois Ardennais

Categoria:Lenga romanica